**Ministru kabineta rīkojuma projekta**

“Grozījums Ministru kabineta 2015.gada 29jūnija rīkojumā Nr.333 “Par jauna augstākās izglītības finansēšanas modeļa ieviešanu Latvijā”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015.gada 29.jūnija rīkojuma Nr.333 “Par jauna augstākās izglītības finansēšanas modeļa ieviešanu Latvijā” 3.2.apakšpunktā Izglītības un zinātnes ministrijai (turpmāk – ministrija) dots uzdevums līdz 2016.gada 1.oktobrim sagatavot un noteiktā kārtībā iesniegt izskatīšanai Ministru kabinetā noteikumu projektu par grozījumiem Ministru kabineta 2006.gada 12.decembra noteikumos Nr.994 "Kārtība, kādā augstskolas un koledžas tiek finansētas no valsts budžeta līdzekļiem", nosakot kārtību, kādā aktualizē studiju vietas bāzes izmaksu aprēķina metodiku un pārskata studiju izmaksu koeficientus, papildus iestrādājot mehānismu, kas veicina augstākās izglītības pieejamību reģionos un darba tirgus vajadzībām atbilstošu programmu attīstību, kā arī nosakot izpildījuma līgumu slēgšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Konceptuālais ziņojums “Jauna augstākās izglītības finansēšanas modeļa ieviešana Latvijā” tika sagatavots, pamatojoties uz Starptautiskās Rekonstrukcijas un attīstības bankas (turpmāk – Pasaules banka) 2014.gadā veiktā pētījuma jauna augstākās izglītības finansēšanas modeļa ieviešanai rekomendācijām. Ministrijas konceptuālajā ziņojumā pamatots, ka augstākās izglītības kvalitātes uzlabošana un finansēšanas modeļa principiāla maiņa nav iespējama bez būtiska augstākās izglītības finansējuma palielinājuma, tai skaitā pakāpenisks pieaugums nepieciešams 1.pīlārā saskaņā ar Pasaules bankas izstrādāto Zināšanu sabiedrības attīstības scenāriju. Ministrija ir sagatavojusi grozījumus Ministru kabineta 2006.gada 12.decembra noteikumos Nr.994 “Kārtība, kādā augstskolas un koledžas tiek finansētas no valsts budžeta līdzekļiem”, ar kuriem ir precizētas augstākās izglītības studiju vietas bāzes izmaksas un koriģēta aprēķina metodika atbilstoši faktiskajām studiju izmaksām. Lai nodrošinātu aktualizētās metodikas piemērošanu, nesamazinot no valsts budžeta finansēto studiju vietu skaitu augstskolās un koledžās, veicinātu darba tirgum atbilstošu studiju programmu attīstību un augstākās izglītības pieejamību, tai skaitā Latvijas reģionos, valsts dibinātajām augstskolām ir nepieciešams papildu valsts budžeta finansējums ne mazāk kā 20 milj. *euro* apmērā.Ņemot vērā minēto, grozījumi Ministru kabineta 2006.gada 12.decembra noteikumos Nr.994 “Kārtība, kādā augstskolas un koledžas tiek finansētas no valsts budžeta līdzekļiem”” tiks virzīti, izvērtējot iespējas 2018.gada valsts budžetā paredzēt papildu finansējumu augstākajai izglītībai, lai nodrošinātu finansiālo segumu studiju bāzes aprēķina metodikas koriģēšanai, neietekmējot augstākās izglītības pieejamību.Lai nodrošinātu optimālu laiku noteikumu projekta saskaņošanai ar nozari un paredzētu fiskālajai realitātei atbilstošas izmaiņas studiju bāzes aprēķina metodikā, ministrijas izstrādātais rīkojuma projekts “Grozījums Ministru kabineta 2015.gada 29.jūnija rīkojumā Nr.333 “Par jauna augstākās izglītības finansēšanas modeļa ieviešanu Latvijā”” (turpmāk – rīkojuma projekts) paredz aizstāt Ministru kabineta rīkojuma 3.2.apakšpunktā vārdus un skaitļus “līdz 2016.gada 1.oktobrim” ar vārdiem un skaitļiem “līdz 2017.gada 1.jūnijam”. |
| 3. | Projekta izstrādē iesaistītās institūcijas | Rīkojuma projekta izstrādē ir iesaistīta ministrija. |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Par rīkojuma projekta izpildi atbildīgā ir ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

*Anotācijas II, III, IV, V un VI sadaļas – projekts šīs jomas neskar.*

Izglītības un zinātnes ministrs Kārlis Šadurskis

Vīzē:

Valsts sekretāra vietniece – Politikas iniciatīvu un attīstības departamenta direktore, valsts sekretāra pienākumu izpildītāja Gunta Arāja

 08.03.2017.

 510

 L.Treimane, 67047966

 Laura.Treimane@izm.gov.lv